
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1289 

25 Ιουλίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάκληση της παρ. 6 της υπ’ αριθμ. ΔΟΛΚΕΠ/Φ1-28/ 
οικ.6786/14.3.2007 απόφασής μας (ΦΕΚ 421/τ.Β7 

27.3.2007). 1 

Υπαγωγή επένδυσης της εταιρείας «ΠΡΟΕΛΛΑΣ ΑΝΩ¬ 
ΝΥΜΗ ΕΜΠΟΡΙΚΗ ΚΑΤΑΣΚΕΥΑΣΤΙΚΗ ΒΙΟΜΗΧΑΝΙΚΗ 
ΚΑΙ ΤΟΥΡΙΣΤΙΚΗ ΕΤΑΙΡΕΙΑ ΒΑΡΙΑΣ ΠΡΟΚΑΤΑΣΚΕΥ¬ 
ΗΣ» στις διατάξεις του ν. 3299/2004. 2 

Διαγραφή χρεών του Κοινού ταμείου Εισπράξεων Αστι¬ 
κών Λεωφορείων (Κ.Τ.Ε.Λ.) Πατρών, προς το Ελληνι¬ 
κό Δημόσιο. 3 

Απόφαση διάθεσης επιμελημένων σειρών Ελληνικών 
κερμάτων Ευρώ έτους 2007 σε συσκευασία απλού 

εντύπου ΒΙίεΙβΓ. 4 

Αναστολή εφαρμογής της υπ’ αριθμ. 12444/Α0024/ 
20.2.2006 απόφασης του ειδικού εντός προϋπολογι¬ 
σμού λογαριασμού για την βελτίωση της εν γένει 
υποδομής της Υπηρεσίας Ειδικών Ελέγχων ΥΠ.Ε.Ε... 5 

Κήρυξη υποχρεωτικής της υπ’ αριθμ. 55/2006 απόφασης 
διαιτησίας που αφορά τους όρους αμοιβής και ερ¬ 
γασίας των εργατοτεχνιτών-τριών τεντοποιϊας κ.λπ. 
όλης της χώρας. 6 


Οικονομοτεχνικά στοιχεία και δικαιολογητικά που συ¬ 
νοδεύουν την αίτηση υπαγωγής των ειδικών επεν¬ 
δύσεων των υποπεριπτώσεων VI, VII, VIII, IX, X της 
περίπτωσης ε' της παραγράφου 1 και της υποπερί¬ 
πτωσης IX της περίπτωσης δ' της παραγράφου 1 του 
άρθρου 3 του ν. 3299/2004, όπως τροποποιήθηκε με 
τις διατάξεις του άρθρου 37 του ν. 3522/2006 (ΦΕΚ 


276/Α/22.12.2006) και εκάστοτε ισχύει. 7 

Συμπλήρωση διάταξης του Κανονισμού «Περί προϋπο¬ 
θέσεων παροχής κατοικίας και δανείων υπό του 

Ο.Ε.Κ.». 8 

Έγκριση υπερωριακής απασχόλησης Β' εξαμήνου έτους 

2007 υπαλλήλων του ΚΑΦ Λιμένα Ελευσίνας. 9 

Ανάκληση της υπ’ αριθμ. 200757/16.11.2005 (ΦΕΚ 1702/Β7 
5.12.2005) απόφασης του Υφυπουργού Απασχόλησης 

και Κοινωνικής Προστασίας. 10 

Καθορισμός αριθμού θέσεων για το Δήμο Ελληνικού που 
πληρούνται από άτομα που προστατεύονται από το 

ν. 2643/1998 και κατανομή των θέσεων αυτών. 11 

Παροχή στην τράπεζα «Τ.Ο. ΖΙΒΑΑΤ ΒΑΝΚΑ3Ι Α.3.», με 
έδρα στην Τουρκία, άδειας ίδρυσης και λειτουργί¬ 
ας υποκαταστήματος της στην Ελλάδα. 12 


ΑΠΟΦΑΣΕΙ Σ 

Αριθμ. ΔΟΛΚΕΠ Φ.1/70/18245 (1) 

Ανάκληση της παρ. 6 της υπ’ αριθμ. ΔΟΛΚΕΠ/Φ1-28/οικ.6786/ 
14.3.2007 απόφασής μας (ΦΕΚ 421/τ.Β7 27.3.2007). 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) των παρ. 1, 2, 3, 4, 5, 6 και 7 του άρθρου 31 του ν. 
3013/2002 (ΦΕΚ 102/Α71.5.2002) «Αναβάθμιση της πολιτικής 
προστασίας και λοιπές διατάξεις» 

β) της παρ. 5 του άρθρου 11 του ν. 3146/2003 (ΦΕΚ 125/ 
Α723.5.2003) «Οργάνωση και άσκηση του εκλογικού δικαι¬ 
ώματος των ετεροδημοτών και άλλες διατάξεις» 

γ) του άρθρου 90 της Κωδικοποίησης της νομοθεσίας για 
την Κυβέρνηση και τα Κυβερνητικά Οργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98/Α722.4.2005), 
σχετικά με την πρόβλεψη δαπανών σε κείμενο κανονιστι¬ 
κών πράξεων. 

2. Την υπ’ αριθμ. ΔΙΔΚ/Φ. 1/2/6139/23.3.2004 (ΦΕΚ 527/Β/ 
24.3.2004) κοινή απόφαση του Πρωθυπουργού και του Υπουρ¬ 
γού Εσωτερικών, Δημόσιας Διοίκησης και Αποκέντρωσης 
«Ανάθεση αρμοδιοτήτων στους Υφυπουργούς Εσωτερικών, 
Δημόσιας Διοίκησης και Αποκέντρωσης». 

3. Την υπ’ αριθμ. ΔΙΣΚΠΟ/Φ. 9/8072/21.9.2005 (ΦΕΚ 1374/ 
τ.Β74.10.2005) απόφαση του Υφυπουργού Εσωτερικών, Δη¬ 
μόσιας Διοίκησης και Αποκέντρωσης «Εναρξη λειτουργίας 
Κέντρου Εξυπηρέτησης Πολιτών (Κ.Ε.Π.)». 

4. Την υπ’ αριθμ. ΔΟΛΚΕΠ/Φ.1-28/ΟΙΚ6786/14.3.2007 (ΦΕΚ 
421/τ.Β727.3.2007) απόφαση του Υφυπουργού Εσωτερικών, 
Δημόσιας Διοίκησης και Αποκέντρωσης 

«Ανάκληση αποφάσεων λειτουργίας ΚΕΠ.» 

5. Τα υπ’ αριθμ. 4876/21.3.2007 και 5162/27.3.2007 έγγραφα 
του Δήμου Πολυκάστρου του Νομού Κιλκίς. 

6. Το υπ’ αριθμ. 7615/14.5.2007 έγγραφο του Δήμου Πο¬ 
λυκάστρου του Νομού Κιλκίς, με το οποίο αιτείται την 
άρση της ανάκλησης έναρξης λειτουργίας του Κέντρου 
Εξυπηρέτησης Πολιτών. 

7. Το υπ’ αριθμ. ΔΟΛΚΕΠ/Φ.2/143/Δ.Υ./19.6.2007 έγγραφο 
της Διεύθυνσης Οργάνωσης και λειτουργίας των ΚΕΠ της 
Γ ενικής Γ ραμματείας Δημόσιας Διοίκησης & Ηλεκτρονικής 
Διακυβέρνησης του Υπουργείου Εσωτερικών, Δημόσιας 
Διοίκησης και Αποκέντρωσης, αποφασίζουμε: 

1. Ανακαλούμε την παράγραφο 6 της υπ' αριθμ. ΔΟΛΚΕΠ/ 
Φ1 -28/οικ.6786/14.3.2007 (ΦΕΚ 421/τ.Β727.3.2007) απόφασης 
του Υφυπουργού Εσωτερικών, Δημόσιας Διοίκησης και Απο¬ 
κέντρωσης «Ανάκληση αποφάσεων λειτουργίας ΚΕΠ», σχε¬ 
τικά με την ανάκληση της έναρξης λειτουργίας του Κέντρου 
Εξυπηρέτησης Πολιτών του Δήμου Πολυκάστρου του Νομού 
Κιλκίς. 

2. Επανακαθορίζουμε ως ημερομηνία έναρξης λειτουρ¬ 
γίας του ανωτέρω Κέντρου Εξυπηρέτησης Πολιτών την 
15.10.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 2007 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΑΝΔΡΕΟΥΛΑΚΟΣ 


Υπαγωγή επένδυσης της εταιρείας «ΠΡΟΕΛΛΑΣ ΑΝΩΝΥΜΗ 
ΕΜΠΟΡΙΚΗ ΚΑΤΑΣΚΕΥΑΣΤΙΚΗ ΒΙΟΜΗΧΑΝΙΚΗ ΚΑΙ ΤΟΥ¬ 
ΡΙΣΤΙΚΗ ΕΤΑΙΡΕΙΑ ΒΑΡΙΑΣ ΠΡΟΚΑΤΑΣΚΕΥΗΣ» στις δια¬ 
τάξεις του ν. 3299/2004. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Με την υπ’ αριθμ. 27921/ΥΠΕ/4/00254/Ε/ν.3299/2004/ 
26.6.2007 απόφαση του Υπουργού και του Υφυπουργού 
Οικονομίας και Οικονομικών, εγκρίνεται η υπαγωγή στις 
διατάξεις του ν. 3299/2004 της επιχείρησης «ΠΡΟΕΛΛΑΣ 
ΑΝΩΝΥΜΗ ΕΜΠΟΡΙΚΗ ΚΑΤΑΣΚΕΥΑΣΤΙΚΗ ΒΙΟΜΗΧΑΝΙΚΗ 
ΚΑΙ ΤΟΥΡΙΣΤΙΚΗ ΕΤΑΙΡΕΙΑ ΒΑΡΙΑΣ ΠΡΟΚΑΤΑΣΚΕΥΗΣ» για 
την ενίσχυση επενδυτικού σχεδίου της με το κίνητρο της 
επιχορήγησης που αναφέρεται στον εκσυγχρονισμό μονά¬ 
δας παραγωγής προκατασκευασμένων δομικών στοιχείων 
για την παραγωγή νέων προϊόντων στη θέση Σχινέα-Πη- 
γάδι του Δήμου Μεγάρων του Ν. Αττικής, συνολικής δα¬ 
πάνης ενός εκατομμυρίου και τετρακοσίων εξήντα χιλιά¬ 
δων (1.460.000)€, με ποσοστό επιχορήγησης 35% δηλαδή 
ποσό επιχορήγησης ύψους πεντακοσίων έντεκα χιλιάδων 
(511.000)€. 

Με την επένδυση θα δημιουργηθούν οκτώ νέες θέσεις 
εργασίας (8ΕΜΕ). Ημερομηνία γνωμοδότησης της Επιτρο¬ 
πής: 26.4.2007. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

οι ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 
-♦- 

Αριθμ. 2/19293/0025 (3) 

Διαγραφή χρεών του Κοινού ταμείου Εισπράξεων Αστι¬ 
κών Λεωφορείων (Κ.Τ.Ε.Λ.) Πατρών, προς το Ελληνικό 
Δημόσιο. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ν. 2322/1995 (ΦΕΚ 143/Α/12.7.1995). 

2. Το αρθρ. 26 του ν. 3534/23.2.2007 (ΦΕΚ 40/2007 τ. Α'). 

3. Τα υπ’ αριθμ. 7403/29.3.2007, 11581/25.5.2007 έγγραφα 
της Δ.Ο.Υ Β' Πατρών τμήμα Δικαστικό και Εσόδων, με τα 


οποία υποβλήθηκαν σχετικοί χρηματικοί κατάλογοι και 
πίνακας χρεών. 

4. Το υπ’ αριθμ. Α-17779/1338/22.3.2007, έγγραφο του Υπ. 
Μεταφορών & Επικοινωνιών με το οποίο υποβλήθηκαν αί¬ 
τηση του Αστικού ΚΤΕΛ ΠΑΤΡΩΝ, δηλώσεις παραίτησης 
αγωγών προς το Συμβούλιο της Επικράτειας και το Διοι¬ 
κητικό Πρωτοδικείο Πατρών. 

5. Το υπ’ αριθμ. Π 3180/14.5.2007 Πιστοποιητικό του Συμ¬ 
βουλίου της Επικράτειας περί παραιτήσεως του ΚΤΕΛ από 
αίτηση αναιρέσεως. 

6. Τα από 23.5.2007 πρακτικά του Διοικητικού Πρωτοδι¬ 
κείου Πατρών. 

7. Το υπ’ αριθμ.918/11.5.2007 πρακτικό του Διοικητικού 
Συμβουλίου του ΚΤΕΛ Αστικής Περιοχής Πατρών. 

8. Το Προεδρικό διάταγμα αριθμ. 81/21.3.2002 (ΦΕΚ 57/Α) 
«Συγχώνευση των Υπουργείων Εθνικής Οικονομίας και Οι¬ 
κονομικών στο Υπουργείο Οικονομίας και Οικονομικών», 
αποφασίζουμε: 

I. Προσδιορίζουμε τις απαιτήσεις του Ελληνικού Δημοσίου 
κατά του Κοινού Ταμείου Εισπράξεων Αστικών Λεωφο¬ 
ρείων (Κ.Τ.Ε.Λ) Πατρών, από δάνεια που έχουν χορηγηθεί 
μέχρι 30.4.1992 από διάφορα Πιστωτικά Ιδρύματα, λόγω 
κατάπτωσης της εγγύησής του, σε ποσό κεφαλαίου δυο 
εκατομμυρίων διακοσίων είκοσι πέντε χιλιάδων εκατόν 
ογδόντα ευρώ και εβδομήντα εννέα λεπτών (2.225.180,79 
€), με τις αναλογούσες σε αυτό προσαυξήσεις. 

II. Διαγράφουμε τις παραπάνω απαιτήσεις του Ελληνικού 
Δημοσίου κατά του Αστικού ΚΤΕΛ Πατρών. 

III. Το σχετικό ΑΦΕΚ για τη διαγραφή θα γίνει οίκοθεν 
από την Β' Δ.Ο.Υ Πατρών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουλίου 2007 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθμ.οικ. 2/34338/0025 (4) 

Απόφαση διάθεσης επιμελημένων σειρών Ελληνικών κερ¬ 
μάτων Ευρώ έτους 2007 σε συσκευασία απλού εντύ¬ 
που ΒΙίεΙθΓ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Το ν.δ. 488/1974 «Περί κυρώσεως της μεταξύ του Ελ¬ 
ληνικού Δημοσίου και της Τραπέζης της Ελλάδος υπο- 
γραφείσης την 21.6.1973 Συμβάσεως δί ης ρυθμίζονται τα 
της κοπής μεταλλικών κερμάτων του Δημοσίου και άλλων 
τινών διατάξεων» (ΦΕΚ 203 Α'). 

2) Τις διατάξεις των άρθρων 2 & 8, § 6 του ν. 2948/2001 
«Κυκλοφορία τραπεζογραμματίων και κερμάτων ευρώ και 
φορολογικές ρυθμίσεις για την εισαγωγή του ευρώ» (ΦΕΚ 
242 Α'). 

3) Την υπ’ αριθμ. 37930/ΔΙΟΕ 1264/14.10.2005 κοινή από¬ 
φαση του Πρωθυπουργού και Υπουργού Οικονομίας και 
Οικονομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ 1432 Β'),όπως τροποποι¬ 
ήθηκε με την υπ’ αριθμ. 5733/ΔΙΟΕ/179/2006 κοινή απόφαση 
του Πρωθυπουργού και του Υπουργού Οικονομίας και Οι¬ 
κονομικών (ΦΕΚ Β' 204). 

4) Την υπ’ αριθμ. 2/34336/0025/31.5.2007 κοινή απόφαση 
του Υπουργού Οικονομίας και Οικονομικών και του Διοικητή 
της Τράπεζας της Ελλάδος, για την έκδοση επιμελημένων 
σειρών με Ελληνικά κέρματα Ευρώ έτους 2007, σε συσκευ- 
ασία απλού εντύπου ΒΙίδΙθΓ. 

5) Την υπ' αριθμ. 2/34342/0025/31.5.2007 απόφαση του 
Υπουργού Οικονομίας και Οικονομικών δημιουργίας λογα¬ 
ριασμού στην Τράπεζα της Ελλάδος, για τα έσοδα από την 
διάθεση των επιμελημένων σειρών Ελληνικών κερμάτων 
Ευρώ έτους 2007 σε συσκευασία απλού εντύπου ΒΙίείθη 
αποφασίζουμε: 

1) Εξουσιοδοτούμε την Τράπεζα της Ελλάδος να διαθέτει 
στο κοινό μέσω του Κεντρικού Καταστήματος και των Υπο¬ 
καταστημάτων της, 15.000 επιμελημένες σειρές Ελληνικών 
κερμάτων Ευρώ κοπής έτους 2007, σε συσκευασία απλού 
εντύπου ΒΙίεΙβΓ. 

2) Κεντρικό θέμα της έκδοσης είναι «Αρχαία κέρματα από 
την περιοχή του Αιγαίου» και περιλαμβάνει νομίσματα από 
διαφορετικά νησιά του Αιγαίου. 

3) Ημερομηνία έναρξης διάθεσης αυτών ορίζεται η 
13.8.2007 και λήξης η 31.12.2008. 

4) Τιμή διάθεσης των προαναφερόμενων σειρών ορίζεται 
το ποσό των 20,00€ ανά σειρά (συμπεριλαμβανομένου του 
Φ.Π.Α.). Η διάθεση θα γίνεται με άμεση καταβολή του αντι¬ 
τίμου αυτών από τους ενδιαφερομένους και την επίδειξη 
της αστυνομικής τους ταυτότητας. 

5) Επιτρέπεται η διάθεση μέχρι δύο (2) σειρών κατ’ άτομο 
για όσους το επιθυμούν. Για χορήγηση μεγαλύτερου αριθ¬ 
μού σειρών ζητείται από τους ενδιαφερομένους γραπτή 
έγκριση από την 25η Διεύθυνση του Γενικού Λογιστηρίου 
του Κράτους. 

6) Τα έσοδα από την πώληση των ανωτέρω σειρών, που 
αποτελούν έσοδο του Ελληνικού Δημοσίου, θα κατατίθενται 
στο λογαριασμό ΟΒ9501000230000002341100100 - «Ε.Δ. - 
Προϊόν από την κυκλοφορία επιμελημένων σειρών Ελληνικών 
κερμάτων Ευρώ έτους 2007 σε συσκευασία απλού εντύπου 
ΒΙίδΙθΓ», που τηρείται στην Τράπεζα της Ελλάδος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 2007 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθμ.οικ. 2/44948/Α0024 (5) 

Αναστολή εφαρμογής της υπ' αριθμ. 12444/Α0024/ 20.2.2006 
απόφασης του ειδικού εντός προϋπολογισμού λογαρια¬ 
σμού για την βελτίωση της εν γένει υποδομής της Υπη¬ 
ρεσίας Ειδικών Ελέγχων ΥΠ.Ε.Ε.». 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη τις διατάξεις: 

1. Του άρθρου 60 του ν. 2362/1995 «Περί Δημοσίου Λο¬ 
γιστικού κ.λπ.». 

2. Του ν. 2771/1999 (ΦΕΚ 280/Α/16.12.1999) «Περί Ειδικών 
Λογ/σμών και άλλες διατάξεις». 

3. Την παρ. 17 του άρθρου 30 του ν. 3296/2004 (ΦΕΚ 253/ 
Α/14.12.2004) «Φορολογία Εισοδήματος Φυσικών και Νομικών 
προσώπων, Φορολογικοί έλεγχοι και άλλες διατάξεις». 

4. Την υπ’ αριθμ. 37930/ΔΙΟΕ 1264/14.10.2005 απόφαση 
του Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ 1432/Β/2005) όπως τρο¬ 
ποποιήθηκε με την υπ' αριθμ. 5733/ΔΙΟΕ179/ 9.2.2006 όμοια 
(ΦΕΚ 204/Β/2006). 


5. Την υπ’ αριθμ. 12444/Α0024/20.2.2006 απόφαση του Υφυ¬ 
πουργού Οικονομικών για την σύσταση ειδικού εντός προ¬ 
ϋπολογισμού λογαριασμού με τίτλο «Ειδικός Λογαριασμός 
για την βελτίωση της εν γένει υποδομής της Υπηρεσίας 
Ειδικών Ελέγχων ΥΠ.Ε.Ε.». 

6. Το έγγραφο υπ’ αριθμ. 2/32131/0025/30.5.2007 της Δ25 
του Γενικού Λογιστηρίου του Κράτους, για την αναστολή 
της υπ’ αριθμ. 12444/Α0024/20.2.2006 απόφασης. 

7. Το γεγονός ότι με την έκδοση της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Την αναστολή εφαρμογής της υπ’ αριθμ. 12444/Α0024/ 
20.2.2006 απόφασης του Υφυπουργού Οικονομικών για την 
σύσταση ειδικού εντός προϋπολογισμού λογαριασμού με τίτλο 
«Ειδικός Λογαριασμός για την βελτίωσή της εν γένει υποδομής 
της Υπηρεσίας Ειδικών Ελέγχων ΥΠ.Ε.Ε.» μέχρι νεωτέρας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 13 Ιουλίου 2007 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθμ. 12044 (6) 

Κήρυξη υποχρεωτικής της υπ’ αριθμ. 55/2006 απόφασης 
διαιτησίας που αφορά τους όρους αμοιβής και εργασί¬ 
ας των εργατοτεχνιτών-τριών τεντοποιίας κ.λπ. όλης 
της χώρας. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του «Κώδικα νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ/τος 63/2005 (ΦΕΚ 98 Α'). 

2. Την υπ’ αριθμ. Υ1/2004 απόφαση του Πρωθυπουργού 
«Μεταβολή τίτλων Υπουργείων και καθορισμός της σειράς 
τάξης των Υπουργείων (ΦΕΚ 513/Β/10.3.2004). 

3. Την υπ’ αριθμ. 80029/11.5.2007 (ΦΕΚ 783/Β/17.5.2007) κοινή 
απόφαση του Πρωθυπουργού και του Υπουργού Απασχόλη¬ 
σης και Κοινωνικής Προστασίας «Ανάθεση αρμοδιοτήτων στον 
Υφυπουργό Απασχόλησης και Κοινωνικής Προστασίας». 

4. Τις διατάξεις της παρ. 2 του άρθρου 11 του ν. 1876/1990 
(ΦΕΚ 27/Α/1990). 

5. Την από 4.12.2006 αίτηση της Ομοσπονδίας Εργατοϋπαλ¬ 
λήλων Κλωστοϋφαντουργίας Ιματισμού Δέρματος Ελλάδος. 

6. Την γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 2.7.2007. 

7. Τα στοιχεία του φακέλου από τα οποία προκύπτει ότι 
συντρέχουν οι αριθμητικές προύποθέσεις για την κήρυξη 
υποχρεωτικής της πιο πάνω Δ.Α., δηλαδή ότι οι δεσμευ¬ 
όμενοι εργοδότες απασχολούν το 51% των εργαζομένων 
του κλάδου, που αφορά αυτή, αποφασίζουμε: 

1. Κηρύσσουμε υποχρεωτική την υπ’ αριθμ. 55/2006 
απόφαση διαιτησίας για τους όρους αμοιβής και εργασί¬ 
ας των εργατοτεχνιτών-τριών τεντοποιίας κ.λπ., όλης της 
χώρας για όλους τους εργοδότες και εργαζομένους στον 
κλάδο που αφορά αυτή. 

2. Η ισχύς της απόφασης αυτής αρχίζει από 4.12.2006. 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουλίου 2007 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 




19224 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 15323/Δ ΒΕ 1548 (7) 

Οικονομοτεχνικά στοιχεία και δικαιολογητικά που συνο¬ 
δεύουν την αίτηση υπαγωγής των ειδικών επενδύσεων 
των υποπεριπτώσεων VI, VII, VIII, IX, X της περίπτωσης 
ε' της παραγράφου 1 και της υποπερίπτωσης IX της 
περίπτωσης δ' της παραγράφου 1 του άρθρου 3 του ν. 
3299/2004, όπως τροποποιήθηκε με τις διατάξεις του 
άρθρου 37 του ν. 3522/2006 (ΦΕΚ 276/Α/22.12.2006) και 
εκάστοτε ισχύει. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του ν. 3299/2004 (ΦΕΚ 261/Α/2004) «Κίνη¬ 
τρα Ιδιωτικών Επενδύσεων για την Οικονομική Ανάπτυξη και 
την Περιφερειακή Σύγκλιση» και ειδικότερα τις διατάξεις 
του άρθρου 7, παρ 4, περ. γ' και της παρ. 3 του ίδιου άρ¬ 
θρου, όπως τροποποιήθηκαν με τις διατάξεις του άρθρου 
37 του ν. 3522/2006 και ισχύουν. 

2. Τις διατάξεις του «Κώδικα νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ/τος 63/2005 (ΦΕΚ 98 Α'). 

3. Τον Κανονισμό 70/2001 Επιτροπής της 12ης Ιανουάριου 
και ειδικότερα το Παράρτημα I αυτού «Ορισμός των μικρών 
και μεσαίων επιχειρήσεων» (Ι_ 10/13.1.2001), όπως ισχύει. 

4. Τις διατάξεις του π.δ. 229/1986 (ΦΕΚ/Α/1986) «Σύσταση 
και Οργάνωση της Γενικής Γραμματείας Βιομηχανίας», του 
π.δ. 396 (ΦΕΚ 172/Α/1989) «Οργανισμός της Γενικής Γραμ¬ 
ματείας Βιομηχανίας» και του π.δ. 189/1975 (ΦΕΚ 99/Α/1995) 
«Συμπλήρωση και τροποποίηση του π.δ. 396/1989». 

5. Του π.δ. 27/1996 (ΦΕΚ 19/Α/1996) «Συγχωνεύσεις των 
Υπουργείων Τουρισμού, Βιομηχανικής Ενέργειας & Τεχνο¬ 
λογίας και Εμπορίου στο Υπουργείο Ανάπτυξης» και του 
π.δ. 122/2004 (ΦΕΚ 85/Α/17.3.2004) «Ανασύσταση του Υπουρ¬ 
γείου Τουρισμού». 

6. Τις διατάξεις του π.δ. 121/2004 (ΦΕΚ 84/Α/10.3.2004) 
«Διορισμός Υπουργών και Υφυπουργών». 

7. Το γεγονός ότι από την παρούσα απόφαση δεν προ¬ 
κύπτει δαπάνη σε βάρος του Κρατικού Προϋπολογισμού, 
αποφασίζουμε: 

Άρθρο 1 

Α. Η αίτηση για υπαγωγή στις διατάξεις του ν. 3299/2004 
άρθρο 3 παράγραφος 1 περίπτωση ε' υποπερ. VI, VII, VIII, IX, 
X και περίπτωση δ' υποπερίπτωση IX της ίδιας παραγρά¬ 
φου και του ίδιου άρθρου, υποβάλλεται και ηλεκτρονικά, 
σύμφωνα με την περίπτωση γ' της παραγράφου 1 και της 
παραγράφου 21 του άρθρου 7 του ν. 3299/2004, όπως ισχύ¬ 
ει. Στοιχεία του φακέλου της επένδυσης συμπληρώνονται 
βάσει του υποδείγματος ανάπτυξης του Πληροφοριακού 
Συστήματος. Στην αίτηση υπαγωγής περιλαμβάνεται και 
η δήλωση χορήγησης ή μη «επιβεβαίωσης επιλεξιμότητας» 
της παραγράφου 5 του άρθρου 7 του ν. 3299/2004, όπως 
τροποποιήθηκε. 

Β. Τα απαιτούμενα δικαιολογητικά και τεχνικοοικονο- 
μικά στοιχεία που θα πρέπει να συνοδεύουν εις διπλούν 
(1 πρωτότυπο, 1 φωτοαντίγραφο) την αίτηση υπαγωγής 
των ειδικών επενδύσεων του άρθρου 3 του ν. 3299/2004 
παράγραφος 1 περίπτωση ε', υποπερ. VI, VII, VIII, IX, X και 
παράγραφος 1, περίπτωση δ', υποπερ. IX του ίδιου άρθρου, 
είναι τα εξής: 

1. Αποδεικτικό καταβολής χρηματικού ποσού στο Δημό¬ 
σιο Ταμείο, σύμφωνα με την εκάστοτε ισχύουσα σχετική 
κοινή υπουργική απόφαση των Υπουργών Οικονομίας και 
Οικονομικών και Ανάπτυξης. 

2. Ειδικό ερωτηματολόγιο που διανέμεται από την αρ¬ 
μόδια για την παραλαβή των αιτήσεων Διεύθυνση Βιομη¬ 
χανικών Επενδύσεων της Γενικής Γραμματείας Βιομηχα¬ 


νίας, συμπληρωμένο και υπογεγραμμένο από τον νόμιμο 
εκπρόσωπο του φορέα της επένδυσης (για υφιστάμενες 
επιχειρήσεις) ή όσους θα συμμετάσχουν στον υπό σύσταση 
φορέα της επένδυσης (για υπό ίδρυση επιχειρήσεις). 

3. Οικονομικοτεχνική μελέτη ειδικών επενδύσεων, (σύμ¬ 
φωνα με υπόδειγμα που διανέμεται από την Διεύθυνση 
Βιομηχανικών επενδύσεων) η οποία περιλαμβάνει τα εξής 
κεφάλαια: 

α) Εισαγωγή: γενικά πληροφοριακά στοιχεία του φορέα 
της επένδυσης ή όσων θα συμμετάσχουν στον υπό σύ¬ 
σταση φορέα. 

β) Κεφάλαιο 1: Ανάλυση και διάγνωση της παρούσας κα¬ 
τάστασης της επιχείρησης. 

γ) Κεφάλαιο 2: Ανάλυση και διάγνωση του ευρύτερου 
περιβάλλοντος της επιχείρησης καθώς και του κλαδικού 
ανταγωνιστικού περιβάλλοντος αυτής, (κλαδική ανάλυση 
- θέση της επιχείρησης στον κλάδο). 

δ) Κεφάλαιο 3: Προσδιορισμός των αδύνατων σημείων 
και αιτιολόγηση της ανταγωνιστικής στρατηγικής της επι¬ 
χείρησης. 

ε) Κεφάλαιο 4: Συνοπτική παρουσίαση του ευρύτερου 
Ε/Σ της επιχείρησης, αναλυτική περιγραφή της προτεινό- 
μενης επένδυσης, τεκμηρίωση με ειδικά τεχνικά στοιχεία 
της ένταξής της στις ειδικές επενδύσεις και αναλυτικό 
συγκεντρωτικό πίνακα με την προτεινόμενη επένδυση. 

στ) Κεφάλαιο 5: Οικονομικά και συναφή στοιχεία της 
επένδυσης και της επιχείρησης της επόμενης πενταετί¬ 
ας. 

Στην περίπτωση επενδυτικού σχεδίου της υποπερ. νϋ της 
περ. ε' της παρ. 1 του άρθρου 3 του ν. 3299/2004 «παρα¬ 
γωγής καινοτομικών προϊόντων ή υπηρεσιών (εισαγωγής 
καινοτομιών στην παραγωγική διαδικασία και εμπορευ- 
ματοποίησης πρωτοτύπων προϊόντων και υπηρεσιών», θα 
πρέπει να γίνεται τεκμηρίωση σύμφωνα και με τα οριζόμενα 
στην κοινή υπουργική απόφαση των Υπουργών Οικονομίας 
και Οικονομικών και Ανάπτυξης της περ. γ' της παρ. 15 του 
άρθρου 5 με την οποία καθορίζονται και συμπληρώνονται 
τα κριτήρια και οι διαδικασίες εξέτασης από την ειδική 
επιτροπή εμπειρογνωμόνων της ΓΓΑ για τον χαρακτηρι¬ 
σμό προϊόντων, παραγωγικών διαδικασιών και υπηρεσιών 
ως καινοτομικά. Η επενδυτική πρόταση υπογράφεται από 
τους συντάκτες της, οι οποίοι σημειώνουν και το τυχόν 
ειδικό τμήμα που ενδεχομένως συνέταξε ο καθένας. Στην 
περίπτωση που η οικονομοτεχνική μελέτη συνοδεύει αίτηση 
υπαγωγής στις διατάξεις του παρόντος, συνολικού κόστους 
άνω των διακοσίων πενήντα χιλιάδων (250.000) ευρώ, υπο¬ 
γράφεται από οικονομολόγο μέλος του Οικονομικού Επιμε¬ 
λητηρίου της Ελλάδος (Ο.Ε.Ε.) ή αντίστοιχου Οργανισμού 
κράτους μέλους της Ευρωπαϊκής Ένωσης και μηχανικό, 
εξειδικευμένο στο κύριο αντικείμενο της επένδυσης, μέλος 
του Τεχνικού Επιμελητηρίου Ελλάδος και κατά περίπτωση, 
όπου απαιτείται από το αντικείμενο της επένδυσης, από 
γεωτεχνικό, μέλος του Γεωτεχνικού Επιμελητηρίου Ελλά¬ 
δος. Αιτήσεις υπαγωγής που δεν πληρούν την προϋπόθεση 
αυτή δεν εξετάζονται και τίθενται στο αρχείο. 

4. Αναλυτικές προσφορές όλων των προτεινόμενων δα¬ 
πανών από δύο τουλάχιστον προμηθευτές ή εργολάβους 
(σε περίπτωση που προβλέπονται κτιριακές δαπάνες) και 
προσπέκτους του μηχανολογικού και λοιπού εξοπλισμού. 
Σε περίπτωση προμήθειας εξοπλισμού απευθείας από τον 
κατασκευαστικό οίκο απαιτείται μία μόνο προσφορά. Οι 
προσφορές ξένων οίκων να έχουν μετάφραση. Ειδικά για 
τις κτιριακές δαπάνες ή και για ιδιοκατασκευές, απαιτείται 
ανάλυση του κόστους ανά δραστηριότητα, καθώς και οποι- 
οδήποτε άλλο στοιχείο για την επαρκέστερη τεκμηρίωση 
των δαπανών αυτών (π.χ. σχέδια τοπογραφικά, αρχιτεκτο¬ 
νικά, ηλεκτρομηχανολογικά κ.λπ). 

5. Καταστατικό της εταιρείας με τις τυχόν τροποποιή¬ 
σεις του ή δήλωση έναρξης επιτηδεύματος για ατομικές 
επιχειρήσεις. 

6. Δημοσιευμένους ισολογισμούς των 3 τελευταίων ετών 
(για το τελευταίο πριν την υποβολή της αίτησης έτος, 
εάν δεν έχει συνταχθεί ακόμη ισολογισμός, υποβάλλεται 
ισοζύγιο) καθώς και τις αντίστοιχες φορολογικές δηλώσεις 
(μαζί και τα έντυπα Ε3 και Ε7 με συνημ. αναλυτικό πίνακα 
για υπολογισμό των θέσεων εργασίας σε ΕΜΕ). Επίσης 
υποβάλλεται ισοζύγιο του τελευταίου μηνός πριν την υπο¬ 
βολή της αίτησης. 

7. θεωρημένες καταστάσεις προσωπικού της Επιθεώ¬ 
ρησης Εργασίας για τα 2 τελευταία έτη και τριμηνιαίες 
αναλυτικές περιοδικές δηλώσεις (ΑΠΔ) που αφορούν στην 
ασφάλιση του προσωπικού καθώς και μισθοδοτική κατά¬ 
σταση του τελευταίου μήνα πριν την υποβολή της αίτησης 
υπαγωγής. 

8. Υπεύθυνη δήλωση του άρθρου 8 του ν. 1599/1986, όπως 
ισχύει, του νόμιμου εκπροσώπου του φορέα που υποβάλλει 
την επενδυτική πρόταση (για υφιστάμενες επιχειρήσεις) ή 
όσων θα συμμετάσχουν στον υπό σύσταση φορέα (για υπό 
ίδρυση επιχειρήσεις), που βεβαιώνει: 

α. Αν ο φορέας έχει υπαχθεί στο παρελθόν στις ενισχύ¬ 
σεις του ν. 3299/2004, του ν. 2601/1998 και του ν. 1892/1990. 
Σε περίπτωση που έχει υπαχθεί προσκομίζονται αντίγρα¬ 
φα των αποφάσεων υπαγωγής και των τυχόν αποφάσεων 
ολοκλήρωσης. 

β. Ότι η επιχείρηση δεν έχει κάνει έναρξη εργασιών για 
ενέργειες που προβλέπονται στο επενδυτικό σχέδιο, πριν 
τη χορήγηση επιβεβαίωσης επιλεξιμότητας που ορίζε¬ 
ται στην παρ. 5 του άρθρου 7 του ν. 3299/2004, όπως 
αυτή τροποποιήθηκε με την παρ. 6β του άρθρου 37 του 
ν. 3522/2006 ή πριν τη δημοσίευση της απόφασης υπαγω¬ 
γής που ορίζεται στην παρ. 6 του άρθρου 5 του ν. 3299/2004, 
όπως αυτή αντικαταστάθηκε με την παρ. 5β του άρθρου 
37 του ν. 3522/2006. 

γ. Ότι πληρείται η προϋπόθεση της παρ. 2α του άρθρου 
7 του ν. 3299/2004: «Δεν είναι δυνατή η υποβολή, από τον 
ίδιο φορέα, αίτησης υπαγωγής σε περισσότερες της μιας 
υπηρεσίας ή φορείς για επενδύσεις κατά βάση ίδιες, που 
εμφανίζουν όμως διαφοροποιήσεις είτε στο κόστος είτε 
στα επί μέρους προτεινόμενα επενδυτικά έργα ή για επεν¬ 
δύσεις που αφορούν στην ίδια παραγωγική μονάδα. Εαν 
υποβληθούν πολλαπλές αιτήσεις υπαγωγής, σύμφωνα με 
τα παραπάνω, καθώς και σε περίπτωση υποβολής αίτησης 
για υπαγωγή επένδυσης είτε στο σύνολό της είτε κατά ένα 
τμήμα της που έχει ήδη υπαχθεί στις ενισχύσεις του παρό¬ 
ντος ή του ν. 2601/1998, όλες οι αιτήσεις δεν εξετάζονται 
και δεν επιστρέφεται το καταβληθέν γί αυτές χρηματικό 
ποσό που προβλέπεται στην περ. (β') της παρ. 3.». 

δ. Ότι πληρείται η προϋπόθεση της παρ. 2β του άρθρου 
7 του ν. 3299/2004: «Εταιρεία της οποίας επιχειρηματικό 
σχέδιο έχει υπαχθεί στις διατάξεις του παρόντος νόμου 
ή του ν. 2601/1998 ή του ν. 1892/1990, δεν μπορεί κατά τη 
χρονική διάρκεια υλοποίησής του να υποβάλει σε οποια¬ 
δήποτε υπηρεσία ή φορέα αίτηση υπαγωγής επένδυσης η 
οποία να αφορά στα προϊόντα στα οποία αφορά το υλο¬ 
ποιούμενο επιχειρηματικό σχέδιο. Σε περίπτωση υποβολής 
τέτοιας αίτησης, αυτή δεν εξετάζεται, μη επιστρεφομένου 
του καταβληθέντος γί αυτήν χρηματικού ποσού που προ- 
βλέπεται στην πιο κάτω περ. (β') παρ. 3.». 

ε. Τον αριθμό των θέσεων μόνιμης και πλήρους απασχό¬ 
λησης του προσωπικού κατά την ημερομηνία υποβολής 
της αίτησης συνολικά, και κατά μονάδα εφόσον υπάρχουν 
περισσότερες της μίας μονάδες. 

στ. τον αριθμό των θέσεων προσωπικού εποχιακής ή 
μερικής απασχόλησης. 


ζ. Τον αριθμό των νέων θέσεων απασχόλησης που δημι- 
ουργούνται από την επένδυση. 

η. Τον τρόπο κάλυψης της ίδιας συμμετοχής καθώς και 
της χρηματοδότησης του κεφαλαίου κίνησης. 

θ. Εάν η εταιρεία δεν υφίσταται και υπάρχει υποχρέωση 
από τον νόμο για σύσταση θα υποβάλλεται δήλωση όπου 
θα δηλώνεται η νομική μορφή, το ύψος και η σύνθεση του 
κεφαλαίου της. 

9. Οι κατά περίπτωση άδειες (σε ισχύ) για τη νόμιμη λει¬ 
τουργία της επιχείρησης στην μονάδα που θα υλοποιηθεί 
η επένδυση, ή νόμιμη απαλλαγή εξ’ αυτών. Για τις υπό 
ίδρυση μονάδες η προκαταρκτική περιβαλλοντική εκτίμηση 
και αξιολόγηση. 

10. Έγκριση μεσομακροπρόθεσμου τραπεζικού δανεί¬ 
ου, στην περίπτωση που στην υποβαλλόμενη επένδυ¬ 
ση γίνεται χρήση τραπεζικού δανείου. Το δάνειο αυτό 
πρέπει: 

α) Να είναι τετραετούς τουλάχιστον διάρκειας 
β) να έχει την μορφή τραπεζικού δανείου η ομολογιακού 
δανείου εκδιδομένου σε δημόσια η μη εγγραφή η δανείου 
από άλλους χρηματοδοτικούς οργανισμούς, αποκλεισμένης 
της μορφής του αλληλόχρεου λογαριασμού 
γ) να λαμβάνεται για την πραγματοποίηση επενδυτικού 
σχεδίου, όπως αυτό θα προκύπτει ρητά από τη σχετική 
δανειακή σύμβαση 

δ) να έχει εγκριθεί από τη χρηματοδοτούσα τράπεζα, ή 
το χρηματοδοτικό οργανισμό, κατά το χρόνο υποβολής 
της αίτησης υπαγωγής. 

Το σχετικό έγγραφο της έγκρισης του δανείου πρέπει 
να αναφέρει τους όρους χορήγησης του δανείου και συ¬ 
γκεκριμένα το ύψος του, τη διάρκειά του, το επιτόκιο, την 
περίοδο χάριτος και τις εξασφαλίσεις για την παροχή του 
και να περιλαμβάνεται στον υποβαλλόμενο με την αίτηση 
υπαγωγής φάκελο. Το επενδυτικό δάνειο μπορεί να λαμ- 
βάνεται και σε συνάλλαγμα. 

11. Στοιχεία τεκμηρίωσης της δυνατότητας κάλυψης της 
ιδίας συμμετοχής. Ενδεικτικά αναφέρονται τα εξής: 

Αντίγραφο εξάμηνης τουλάχιστον κίνησης τραπεζικών 
λογαριασμών ή βεβαίωση τραπέζης για το μέσο ύψος κα¬ 
ταθέσεων του τελευταίου εξαμήνου, βεβαιώσεις κατοχής 
ομολόγων και μετοχών, αντίγραφο φορολογικών δηλώσε¬ 
ων κ.λπ., προκειμένου για μετόχους ή εταίρους που είναι 
φυσικά πρόσωπα. 

Ισολογισμούς των 2 τελευταίων ετών ή φορολογικές δη¬ 
λώσεις (και έντυπο Ε3) των 2 τελευταίων ετών προκειμένου 
για μετόχους ή εταίρους που είναι νομικά πρόσωπα. 

12. Ειδικό παράρτημα με αναλυτική περιγραφή, στοιχεία, 
δικαιολογητικά, που να τεκμηριώνουν την βαθμολογία της 
επενδυτικής πρότασης σύμφωνα με τα κριτήρια υπαγω¬ 
γής. 

13. Σε περίπτωση ανέγερσης ή επέκτασης κτιριακών 
εγκαταστάσεων, στοιχεία τεκμηρίωσης της ιδιοκτησίας 
ή του δικαιώματος χρήσης του οικοπέδου καθώς και της 
θέσης που βρίσκεται σύμφωνα με τα προβλεπόμενα στις 
διατάξεις της υποπερ. ι της περ. δ' της παρ. 6 του άρθρου 
3 του ν. 3299/2004. Γ ια τις υπό ίδρυση επιχειρήσεις στοιχεία 
τεκμηρίωσης εξασφάλισης του αναγκαίου χώρου υλοποίη¬ 
σης της επένδυσης. Εφόσον η προτεινόμενη επένδυση γίνει 
σε ΒΕΠΕ, κατάθεση του συμβολαίου παραχώρησης του 
αναγκαίου για την επένδυση χώρου ή την αίτηση προς το 
αρμόδιο φορέα διοίκησης ή διαχείρισης της ΒΕΠΕ για την 
παραχώρηση χώρου και βεβαίωση αυτού για τη δυνατότητα 
διάθεσης του αναγκαίου χώρου. 

14. Για τις ΜΜΕ απαιτείται να τεκμηριώνεται ο χαρακτη¬ 
ρισμός τους ως μεσαία ή μικρή επιχείρηση, σύμφωνα με το 
υπόδειγμα δήλωσης ΜΜΕ βάσει του Κανονισμού 2003/361/ 
ΕΚ της Ευρωπαϊκής Επιτροπής. 

15. Συμβάσεις μεταφοράς τεχνολογίας, ΚΝΟνν ΗΟνν όπου 
θα αναφέρεται η παραχώρηση αδείας, το είδος της τεχνο¬ 
λογίας, οι πληρωμές, η διάρκεια της σύμβασης κ.λπ. 

16. Σε περίπτωση αιτήματος ενίσχυσης αγοράς γηπέδου: 
προσκόμιση στοιχείων για τον προσδιορισμό της τιμής του 
οικοπέδου (περιοχή, αγοραία ή αντικειμενική αξία κ.λπ). 

17. Στην περίπτωση που το επενδυτικό σχέδιο αφορά 
την υποπερίπτωση χ της περίπτωσης ε' της παραγράφου 
1 του άρθρου 3 του ν. 3299/2004 απαιτείται η προσκόμιση 
στοιχείων για την συνεργασία του φορέα του Ε/Σ με τα 
αντίστοιχα συστήματα εναλλακτικής διαχείρισης. 

18. Η Υπηρεσία μπορεί να ζητήσει την υποβολή κάθε 
άλλου πρόσθετου στοιχείου που κρίνει απαραίτητο για 
την αξιολόγηση της επένδυσης. 

Άρθρο 2 

Α. Μετά την ηλεκτρονική υποβολή δημιουργείται, και με τα 
παραγόμενα του Πληροφοριακού Συστήματος, ο φάκελος 
του επενδυτικού σχεδίου υπό τη μορφή δύο (2) τευχών. 

Το 1° τεύχος εμπεριέχει την αίτηση υπαγωγής καθώς και 
τα δικαιολογητικά των περιπτώσεων 2,3,12,14 της παραγρά¬ 
φου Β' του άρθρου 1 της απόφασης αυτής, που υποβάλλο¬ 
νται ως εκτυπώσεις του Πληροφοριακού Συστήματος. 

Το 2“ τεύχος συναποτελούν τα λοιπά δικαιολογητικά. 

1. Περιλαμβάνεται παράρτημα τεκμηρίωσης του κόστους. 
Η κατάσταση προσφορών και λοιπών δικαιολογητικών του 
κόστους και ο πίνακας ανάλυσης του κόστους βάσει των 
ως άνω δικαιολογητικών υποβάλλονται ως εκτυπώσεις του 
Πληροφοριακού Συστήματος. Οι πρωτότυπες προσφορές 
και λοιπά δικαιολογητικά τεκμηρίωσης του κόστους επισυ¬ 
νάπτονται αριθμημένα κατ’ αντιστοιχία με την αρίθμηση, 
αυτών στην προαναφερόμενη κατάσταση. 

2. Περιλαμβάνεται κατάσταση η οποία υποβάλλεται ως 
εκτύπωση του Πληροφοριακού Συστήματος, στην οποία κα¬ 
ταγράφονται τα υποβαλλόμενα δικαιολογητικά, τα οποία 
επισυνάπτονται αριθμημένα κατ’ αντιστοιχία με την αρίθ¬ 
μηση αυτών στην προαναφερόμενη κατάσταση. 

Β. Τα παραπάνω δικαιολογητικά και στοιχεία δεν μπορούν 
να αντικατασταθούν με υπεύθυνη δήλωση του άρθρου 8 
του ν. 1599/1986, όπως ισχύει, εκτός των οριζομένων στην 
παρούσα απόφαση. 

Γ. Αιτήσεις που δεν συνοδεύονται από όλα τα απαιτούμε- 
να δικαιολογητικά και στοιχεία, σύμφωνα με τα οριζόμενα 
στην παρούσα απόφαση και στις λοιπές διατάξεις του ν. 
3299/2004, δεν συνιστούν αίτηση υπαγωγής στις διατάξεις 
του παρόντος, δεν εξετάζονται και τίθενται στο αρχείο 
της αρμόδιας υπηρεσίας, μη επιστρεφόμενου του κατα- 
βληθέντος γί αυτές χρηματικού ποσού που προβλέπεται 
στην παρ. 3 περ. β' του άρθρου 7 του ν. 3299/2004. Το 
ίδιο ισχύει και σε περιπτώσεις αιτήσεων υπαγωγής που 
περιλαμβάνουν τα κατά τα ανωτέρω απαιτούμενα δικαιο- 
λογητικά και στοιχεία, πλην όμως κατά τον έλεγχο και την 
εξέταση του φακέλου διαπιστώνεται, μετά από γνώμη της 
αρμόδιας γνωμοδοτικής επιτροπής, ότι η οικονομοτεχνική 
μελέτη εμφανίζει σοβαρές ελλείψεις, οι οποίες καθιστούν 
αδύνατη την αξιολόγηση της υποβληθείσας επένδυσης. 

Άρθρο 3 

Η παρούσα ισχύει από την δημοσίευσή της στην Εφημε¬ 
ρίδα της Κυβερνήσεως. 

Από την έναρξη ισχύος της παρούσας απόφασης παύει 
η ισχύς της υπ’ αριθμ. 4901/ΔΒΕ2941/10.3.2005 απόφασης 
του Υπουργού Ανάπτυξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουλίου 2007 

Ο ΥΠΟΥΡΓΟΣ 

ΔΗΜΗΤΡΗΣ ΣΙΟΥΦΑΣ 


Αριθμ. 50348 (8) 

Συμπλήρωση διάταξης του Κανονισμού «Περί προϋποθέσεων 
παροχής κατοικίας και δανείων υπό του Ο.Ε.Κ.». 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του «Κώδικα νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ/τος 63/2005 (ΦΕΚ 98 Α'). 

2. Τις διατάξεις του π.δ/τος 368/1989 (Φ.Ε.Κ.163/Α') «Οργα¬ 
νισμός του Υπουργείου Εργασίας», όπως τροποποιήθηκαν 
και ισχύουν σήμερα. 

3. Τις διατάξεις των άρθρων 2,4 και 6 του ν. δ/τος 2963/1954 
(Φ.Ε.Κ.195/Α') «Περί ιδρύσεως Αυτονόμου Οργανισμού Εργα¬ 
τικής Κατοικίας». 

4. Τις διατάξεις του Κανονισμού «Περί προϋποθέσεων 
παροχής κατοικίας και δανείων υπό του Ο.Ε.Κ.» (Φ.Ε.Κ. 661/ 
Β/14.8.1971). 

5. Το υπ’ αριθμ. 32364/3417/25.6.2007, έγγραφο του Ο.Ε.Κ., 
με το οποίο μας υπέβαλε αποσπάσματα πρακτικών των 
αριθμ. 22/14.6.2007 και 23/20.6.2007 συνεδριάσεων του Δι¬ 
οικητικού του Συμβουλίου. 

6. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του προϋπολογισμού 
του Ο.Ε.Κ., αποφασίζουμε: 

Κυρώνουμε την απόφαση του Διοικητικού Συμβουλίου του 
Οργανισμού Εργατικής Κατοικίας (Ο.Ε.Κ.) που πήρε στις 
συνεδριάσεις του αριθμ. 22/14.6.2007 και 23/20.6.2007 και 
εγκρίνουμε στον Κανονισμό «Περί προϋποθέσεων παροχής 
κατοικίας και δανείων υπό του Ο.Ε.Κ.» να συμπληρωθεί στη 
περίπτωση α' της παραγράφου 2 του άρθρου 4 αυτού, μετά 
τη λέξη «Καστοριάς» η λέξη «Πέλλας». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουλίου 2007 

Ο ΥΠΟΥΡΓΟΣ 

ΒΑΣΙΛΕΙΟΣ Ν. ΜΑΓΓΙΝΑΣ 
-♦- 

Αριθμ. 190794 (9) 

Έγκριση υπερωριακής απασχόλησης Β' εξαμήνου έτους 
2007 υπαλλήλων του ΚΑΦ Λιμένα Ελευσίνας. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις: 

α. Του «Κώδικα νομοθεσίας για την Κυβέρνηση και τα 
κυβερνητικά όργανα», που κυρώθηκε με το άρθρο πρώτο 
του π.δ/τος 63/2005 (ΦΕΚ 98 Α'). 

β. Του άρθρου 18 του ν. 2224/1994 (ΦΕΚ 112/Α/6.7.1994) και 
του π.δ. 372/1995 (ΦΕΚ 201/Α/1995). 

γ. Του άρθρου 16 του ν. 3205/2003 (ΦΕΚ 297/Α/2003) «Μυθο¬ 
λογικές ρυθμίσεις διατάξεις». 

2. Του οικείου Κανονισμού του Κεφαλαίου Αποζημιώσεως 
Φορτοεκφορτωτών (ΚΑΦ) Λιμένα Ελευσίνας. 

3. Το έγγραφο υπ’ αριθμ. 132/25.6.2007 του ΚΑΦ Λιμένα 
Ελευσίνας. 

4. Την υπ’ αριθμ. 7/2006 γνωμοδότηση του Δ' Τμήματος 
του Νομικού Συμβουλίου του Κράτους. 

5. Το γεγονός ότι από την απόφαση αυτή προκαλείται 
δαπάνη σε βάρος του προϋπολογισμού του Κεφαλαίου 
Αποζημιώσεως Φορτοεκφορτωτών Λιμένα Ελευσίνας ύψους 
5.000,00 Ευρώ για το οικονομικό έτους 2007. Η ανωτέρω 
δαπάνη θα καλυφθεί από τον προϋπολογισμό του ανω- 

τέρω (Κ.Α.Φ.) και συγκεκριμένα θα βαρύνει τις πιστώσεις 
του ΚΑΕ 0261 «Αποζημίωση για υπερωριακή απασχόληση», 
αποφασίζουμε: 

1. Εγκρίνουμε για το Β' εξάμηνο του έτους 2007 την υπε- 
ρωριακή απασχόληση για την αντιμετώπιση υπηρεσιακών 
αναγκών (έλεγχο των καταβληθέντων πόρων υπέρ Κ.Α.Φ. 
Λιμένα Ελευσίνας, υπέρ Δώρου, Επιδόματος Αδειας, Επιδό¬ 
ματος λιμενεργατών, τήρηση λοιπών λογιστικών βιβλίων, 
εκμάθηση προγραμμάτων των Η/Υ για τον εκσυγχρονισμό 
της Υπηρεσίας κ.λπ.) κατά τις απογευματινές ώρες και 
μέχρι της 22ας μ.μ. πέραν από τις ώρες της υποχρεωτικής 
απασχόλησης, δύο (2) τακτικών υπαλλήλων του ΚΑΦ Λιμένα 
Ελευσίνας για 720 ώρες (μέχρι εξήντα (60) ώρες το μήνα 
για τον καθένα) 

2. Υπεύθυνος για την παρακολούθηση και τον έλεγχο 
της υπερωριακής απασχόλησης ορίζεται ο Πρόεδρος της 
Δ/σας Επιτροπής του ΚΑΦ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουλίου 2007 

Ο ΥΠΟΥΡΓΟΣ 

ΒΑΣΙΛΕΙΟΣ Ν. ΜΑΓΓΙΝΑΣ 
-♦- 

Αριθμ. 200597 (10) 

Ανάκληση της υπ’ αριθμ. 200757/16.11.2005 (ΦΕΚ 1702/Β7 
5.12.2005) απόφασης του Υφυπουργού Απασχόλησης 
και Κοινωνικής Προστασίας. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 3 του ν. 

2643/1998 (220/Α') «Μέριμνα για την απασχόληση προσώ¬ 
πων ειδικών κατηγοριών και άλλες διατάξεις», όπως ισχύει 
μετά την τελευταία τροποποίησή του με τις διατάξεις του 
άρθρου 11 του ν. 3051/2002 (220/Α') «Συνταγματικά κατοχυ¬ 
ρωμένες ανεξάρτητες αρχές.ρυθμίσεις». 

2. Τις διατάξεις του άρθρου 8 του ν. 3051/2002. 

3. Τις διατάξεις των περιπτώσεων α' και γ' της παρ. 4, 
του άρθρου 1 του ν. 3454/2006 (75/Α') «Ενίσχυση της οι¬ 
κογένειας και λοιπές διατάξεις». 

4. Την υπ’ αριθμ. 80029/11.5.2007 (ΦΕΚ 783/Β/17.5.2007) 
κοινή απόφαση του Πρωθυπουργού και του Υπουργού 
Απασχόλησης και Κοινωνικής Προστασίας «Ανάθεση αρ¬ 
μοδιοτήτων στον Υφυπουργό Απασχόλησης και Κοινωνικής 
Προστασίας». 

5. Το υπ’ αριθμ. 5476/18.5.2007 έγγραφο του Δήμου Ελ¬ 
ληνικού, με το οποίο ζητείται από την Υπηρεσία μας η 


ανάκληση της υπ’ αριθμ. 200757/16.11.2005 προηγούμενης 
υπουργικής απόφασης. 

6. Το γεγονός ότι η απόφαση δεν προκαλεί δαπάνη σε 
βάρος του κρατικού προϋπολογισμού, αποφασίζουμε: 

Α.Ύστερα από το αριθ. 5476/18.5.2007 έγγραφο του Δή¬ 
μου Ελληνικού, ανακαλούμε την υπ’ αριθμ. 200757/16.11.2005 
προηγούμενη απόφασή μας για το Δήμο Ελληνικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 2007 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 200767 (11) 

Καθορισμός αριθμού θέσεων για το Δήμο Ελληνικού που 
πληρούνται από άτομα που προστατεύονται από το ν. 
2643/1998 και κατανομή των θέσεων αυτών. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 3 του 

ν. 2643/1998 (220/Α') «Μέριμνα για την απασχόληση προσώ¬ 
πων ειδικών κατηγοριών και άλλες διατάξεις», όπως ισχύει 
μετά την τελευταία τροποποίησή του με τις διατάξεις του 
άρθρου 11 του ν. 3051/2002 (220/Α') «Συνταγματικά κατοχυ¬ 
ρωμένες ανεξάρτητες αρχές.ρυθμίσεις». 

2. Τις διατάξεις του άρθρου 8 του ν. 3051/2002. 

3. Τις διατάξεις των περιπτώσεων α' και γ' της παρ. 4, του 
άρθρου 1 του ν. 3454/2006 (75/Α') «Ενίσχυση της οικογένειας 
και λοιπές διατάξεις». 

4. Την υπ’ αριθμ. 80029/11.5.2007 (ΦΕΚ 783/Β/17.5.2007) κοινή 
απόφαση του Πρωθυπουργού και του Υπουργού Απασχόλη¬ 
σης και Κοινωνικής Προστασίας «Ανάθεση αρμοδιοτήτων στον 
Υφυπουργό Απασχόλησης και Κοινωνικής Προστασίας». 

5. Το υπ’ αριθμ. 7224/25.6.2007 έγγραφο του Δήμου Ελ¬ 
ληνικού, για την επικείμενη έκδοση προκήρυξης, πλήρω¬ 
σης τριάντα μίας (31) συνολικά θέσεων εργασίας τακτικών 
υπαλλήλων, διαφόρων κατηγοριών, κλάδων και ειδικοτήτων, 
για το Δήμο Ελληνικού. 

6. Το γεγονός ότι η απόφαση δεν προκαλεί δαπάνη σε 
βάρος του κρατικού προϋπολογισμού, αποφασίζουμε: 

Α. Καθορίζουμε το συνολικό αριθμό των θέσεων εργα¬ 
σίας για το Δήμο Ελληνικού, που πρόκειται να πληρωθούν 
από άτομα που προστατεύονται από τις διατάξεις του 
ν. 2643/1998, σε τρεις (3). 

Β. Κατανέμουμε τον ανωτέρω αριθμό θέσεων κατά κα¬ 
τηγορία προστατευομένων προσώπων, ως εξής: 


ΚΑΤΗΓΟΡΙΑ ΠΡΟΣΤΑΤΕΥΟΜΕΝΩΝ ΠΡΟΣΩΠΩΝ 

ΘΕΣΕΙΣ 
ν. 2643/1998 

α) Άτομα με ειδικές ανάγκες (Α.Μ.Ε.Α.) (πρώτο εδάφιο περίπτωσης β' της παρ. 1, άρ¬ 
θρου 1 

1 

β) Πολύτεκνοι (περίπτωση α' της παρ. 1, άρθρου 1 ν. 2643/1998) 

1 

γ) Τρίτεκνοι (περίπτωση ε', της παρ. 1 του άρθρου 1 ν. 2643/1998) 

1 


Γ. Κατανέμουμε τις ανωτέρω θέσεις ως εξής: 


ΝΟΜΑΡΧΙΑ 

ΦΟΡΕΑΣ 

ΚΛΑΔΟΣ/ ΕΙΔΙ¬ 

ΚΑΤΗΓΟΡΙΑ 

ΘΕΣΕΙΣ 



ΚΟΤΗΤΑ 

ΠΡΟΣΤΑΣΙΑΣ 

ν. 2643/1998 

ΑΘΗΝΩΝ 

Δήμος Ελληνικού 

ΥΕ 16 Εργάτες 
Κήπου 

ΑΜΕΑ 

1 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΝΟΜΑΡΧΙΑ 

ΦΟΡΕΑΣ 

ΚΛΑΔΟΣ/ ΕΙΔΙ¬ 
ΚΟΤΗΤΑ 

ΚΑΤΗΓΟΡΙΑ 

ΠΡΟΣΤΑΣΙΑΣ 

ΘΕΣΕΙΣ 
ν. 2643/1998 

ΑΘΗΝΩΝ 

Δήμος Ελληνικού 

ΥΕ 16 Εργάτες 
Καθαριότητας 

Πολυτέκνων 

1 

ΑΘΗΝΩΝ 

Δήμος Ελληνικού 

ΥΕ 16 Εργάτες 
Καθαριότητας 

Τ ριτέκνων 

1 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Ιουλίου 2007 


Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 


( 12 ) 

Παροχή στην τράπεζα «Τ.Θ. ΖΙΒΑΑΤ ΒΑΝΚΑ3Ι Α 3.», με έδρα 
στην Τουρκία, άδειας ίδρυσης και λειτουργίας υποκα¬ 
ταστήματος της στην Ελλάδα. 

Η ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
(Αριθμ. Συνεδ. 246/θέμα 2/28.6.2007) 

Έχοντας υπόψη: 

α) το άρθρο 1 του ν. 1266/1982 «όργανα ασκήσεως της νο¬ 
μισματικής, πιστωτικής και συναλλαγματικής πολιτικής και 
άλλες διατάξεις» σε συνδυασμό με την ΠΔ/ΤΕ 336/29.2.1984 
σχετικά με τη σύσταση Επιτροπών στην Τράπεζα της Ελ¬ 
λάδος για την άσκηση αρμοδιοτήτων (τελευταία τροπο- 
ποιητική ΠΔ/ΤΕ 2539/24.2.2004), 
β) τις διατάξεις του ν. 2076/1992 «ανάληψη και άσκηση δρα¬ 
στηριότητας πιστωτικών ιδρυμάτων και άλλες συναφείς δια¬ 
τάξεις», όπως ισχύει, και ειδικότερα του άρθρου 12 αυτού, 
γ) τις διατάξεις του ν. 2331/1995 «πρόληψη και καταστολή 
της νομιμοποίησης εσόδων από εγκληματικές δραστηριό¬ 
τητες και άλλες ποινικές διατάξεις», όπως ισχύει, 
δ) την ΠΔ/ΤΕ 2461/5.4.2000 «εποπτεία των υποκαταστημά¬ 
των πιστωτικών ιδρυμάτων που εδρεύουν σε χώρες εκτός 
της Ευρωπαϊκής Ένωσης», όπως ισχύει, 
ε) την ΠΔ/ΤΕ 2471/10.4.2001 «καθορισμός ελάχιστου αρχι¬ 
κού κεφαλαίου πιστωτικών ιδρυμάτων», όπως ισχύει, 
στ) την ΠΔ/ΤΕ 2526/8.12.2003 «κωδικοποίηση και συμπλή¬ 
ρωση των διατάξεων της ΠΔ/ΤΕ 1379/24.10.1998, όπως ισχύει, 
σχετικά με τους όρους και προϋποθέσεις παροχής άδειας για 
ίδρυση πιστωτικού ιδρύματος στην Ελλάδα», όπως ισχύει, 
ζ) την ΠΔ/ΤΕ 2560/1.4.2005 «πλαίσιο ελέγχου από την 
Τράπεζα της Ελλάδος της επάρκειας ρευστότητας των 
πιστωτικών ιδρυμάτων», 

η) την ΠΔ/ΤΕ 2563/19.7.2005 «τροποποίηση και κωδικοποί¬ 
ηση της ΠΔ/ΤΕ 1313/9.6.1988 σχετικά με την υποβολή από τα 
πιστωτικά ιδρύματα στοιχείων στην Τράπεζα της Ελλάδος 
για την άσκηση ελέγχου φερεγγυότητας, ρευστότητας και 
αποδοτικότητας», όπως ισχύει, 
θ) την ΠΔ/ΤΕ 2577/9.3.2006 «πλαίσιο αρχών λειτουργίας 
και κριτηρίων αξιολόγησης της οργάνωσης και των Συ¬ 
στημάτων Εσωτερικού Ελέγχου των πιστωτικών και χρη¬ 
ματοδοτικών ιδρυμάτων και σχετικές αρμοδιότητες των 
διοικητικών τους οργάνων», όπως ισχύει, 
ι) την από 29.5.2007 αίτηση της τράπεζας «Τ.Θ. ΖΙΒΑΑΤ 
ΒΑΝΚΑ3Ι Α.3.», με έδρα στην Τουρκία, με την οποία ζητεί 
από την Τ ράπεζα της Ελλάδος την παροχή άδειας για την 
ίδρυση και λειτουργία δύο υποκαταστημάτων της στην 
Ελλάδα (Αθήνα και Κομοτηνή), καθώς και το υποβληθέν 
επιχειρηματικό σχέδιο και τα συνημμένα δικαιολογητικά, 
βάσει των οποίων προβλέπεται, μεταξύ άλλων, η εισαγωγή 
αρχικού κεφαλαίου ποσού ευρώ 18.000.000, 
ια) τις από 22.5.2007 και 8.6.2007 επιστολές της Υπηρεσίας 
Εποπτείας και Ρύθμισης του Τραπεζικού Συστήματος της Τουρ- 
κίας, με τις οποίες συναινεί στην επέκταση των δραστηριοτή¬ 


των της τράπεζας «Τ.Θ. ΖΙΒΑΑΤ ΒΑΝΚΑ5Ι Α.3.» στην Ελλάδα 
και παρέχει στην Τράπεζα της Ελλάδος εποπτικής φύσεως 
στοιχεία που αφορούν την εν λόγω τράπεζα, αντίστοιχα, 

ιβ) την από 26.6.2007 σχετική εισήγηση της Διεύθυνσης 
Εποπτείας Πιστωτικού Συστήματος της Τράπεζας της Ελ¬ 
λάδος, αποφάσισε τα εξής: 

1. Παρέχεται στην τράπεζα «Τ.Θ. ΖΙΒΑΑΤ ΒΑΝΚΑ5Ι Α.3.», 
με έδρα στην Τουρκία, άδεια ίδρυσης και λειτουργίας δύο 
υποκαταστημάτων στην Ελλάδα, σύμφωνα με το υποβληθέν 
επιχειρηματικό σχέδιο, υπό την προϋπόθεση ότι πριν από 
την έναρξη λειτουργίας τους: 

α) θα έχει εισαχθεί και κατατεθεί σε μετρητά σε πιστωτικό 
ίδρυμα που λειτουργεί στην Ελλάδα το, κατά το επιχειρημα¬ 
τικό σχέδιο, ως άνω αρχικό κεφάλαιο (ευρώ 18.000.000), 

β) θα έχει γνωστοποιηθεί από την ως άνω τράπεζα στην 
Τράπεζα της Ελλάδος (Διεύθυνση Εποπτείας Πιστωτικού Συ¬ 
στήματος) η ταυτότητα: ί) του δεύτερου υπεύθυνου για τη λει¬ 
τουργία του υποκαταστήματος προσώπου και ϋ) των υπευθύνων 
προσώπων για τον εσωτερικό έλεγχο του υποκαταστήματος, 
καθώς και για την τήρηση των διατάξεων του ν. 2331/1995, όπως 
ισχύει, (ΠΔ/ΤΕ 2577/9.32006 και ιδίως το Παράρτημα 4 αυτής). 

2. Η εποπτεία του υποκαταστήματος θα ασκείται από την 
Τ ράπεζα της Ελλάδος σύμφωνα με τα γενικώς ισχύοντα. Ει¬ 
δικότερα, ως προς την εφαρμογή των διατάξεων της ΠΔ/ΤΕ 
2461/5.4.2000, όπως ισχύει, καθορίζεται ότι το υποκατάστημα 
υποχρεούται σε επιτόπια: ί) κάλυψη των κεφαλαιακών απαι¬ 
τήσεων για τον πιστωτικό κίνδυνο και για τους κινδύνους 
αγοράς, όπως οι κεφαλαιακές αυτές απαιτήσεις προσδιορί¬ 
ζονται με βάση τις διατάξεις της ΠΔ/ΤΕ 2524/2003 και της 
ΠΔ/ΤΕ 2397/1996, όπως εκάστοτε ισχύουν, και ϋ) τήρηση των 
ορίων για τα μεγάλα χρηματοδοτικά ανοίγματα, σύμφωνα με 
τις διατάξεις της ΠΔ/ΤΕ 2246/1993, όπως ισχύει. 

3. Παρέχεται προθεσμία δώδεκα (12) μηνών από την κοινο¬ 
ποίηση της παρούσας απόφασης για την ενεργοποίηση της 
άδειας ίδρυσης του πιο πάνω υποκαταστήματος, μετά την 
παρέλευση της οποίας, η σχετική άδεια παύει να ισχύει. 

4. Η τράπεζα «Τ.Θ. ΖΙΒΑΑΤ ΒΑΝΚΑ3Ι Α.3.» υποχρεούται 
να αναγγείλει την έναρξη λειτουργίας, εντός δέκα πέντε 
(15) ημερών από την πραγματοποίησή της, καθώς και την 
ακριβή ταχυδρομική διεύθυνση των πιο πάνω υπηρεσιακών 
μονάδων στην Τ ράπεζα της Ελλάδος (Διεύθυνση Εποπτείας 
Πιστωτικού Συστήματος και Διεύθυνση Χρηματοοικονομι¬ 
κών Δραστηριοτήτων - Τμήμα Εσωτερικού Ελέγχου και 
Παρακολούθησης Εγχώριας Αγοράς Συναλλάγματος). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουλίου 2007 

Ο Πρόεδρος Ο Γραμματέας Τα Μέλη 

Ακριβές Αντίγραφο 
Αθήνα, 9 Ιουλίου 2007 
Ο Γραμματέας 
Σ. ΠΑΠΑΔΟΠΟΥΛΟΣ 

